Для беларускага мастацтва маэстра з’яўляецца асобай легендарнай, а ў горадзе над Заходняй Дзвіной, які даўно стаў мастаку родным, яго шануюць як прызнанага мэтра сучаснай Віцебскай мастацкай школы. У 2016-м 90-годдзе Аляксандра Аляксандравіча адзначалася выставамі ў Віцебскім мастацкім музеі і Віцебскім цэнтры сучаснага мастацтва. У гэтым жа годзе выстава яго работ праходзіла і ў Нацыянальным мастацкім музеі. А напрыканцы лістапада ўшанаванні мастака былі ўвянчаныя падпісаннем Указа Прэзідэнта краіны аб узнагароджанні Аляксандра Салаўёва ордэнам Францыска Скарыны.